എന്നാണ് വിവാഹമോചനം? നടിയുടെ സ്വിംസ്യൂട്ട് ചിത്രത്തിന് നേരെ സൈബര് സദാചാരവാദികള് മാലിദ്വീപില് ഹണിമൂണ് ആഘോഷിക്കുകയാണ് തെന്നിന്ത്യന് നടി വിദ്യുലേഖ രാമന്. ഇതിനിടെ താരം സോഷ്യല് മീഡിയയില് പങ്കുവച്ച ചിത്രങ്ങള്ക്ക് നേരെ വന് സൈബര് ആക്രമണമാണ് ഉണ്ടായിരിക്കുന്നത്. നടി പങ്കുവച്ച തന്റെ സ്വിം സ്യൂട്ട് ചിത്രമാണ് സൈബര് സദാചാരവാദികളെ പ്രകോപിപ്പിച്ചത്. ചിത്രം പങ്കുവച്ചതിനു പിന്നാലെ ക്രൂരമായ വിമര്ശനങ്ങളും സന്ദേശങ്ങളുമാണ് തനിക്ക് ലഭിച്ചതെന്നും വിദ്യുലേഖ പറയുന്നു.ഇപ്പോള് ചുട്ട മറുപടിയാണ് താരം ട്രോളുകള്ക്ക് നല്കിയത്. ഒരു സ്ത്രീയുടെ വസ്ത്രധാരണമാണ് വിവാഹമോചനത്തിന് കാരണമെങ്കില് എന്തുകൊണ്ടാണ് നല്ല രീതിയില് വസ്ത്രം ധരിക്കുന്നവരൊക്കെ സന്തോഷത്തോടെ ജീവിക്കാത്തത് എന്ന് നടി ചോദിക്കുന്നു. ജീവിക്കുക, ജീവിക്കാന് അനുവദിക്കൂ. എന്നും താരം തന്റെ ഇന്സ്റ്റാഗ്രാം സ്റ്റോറിയില് മറുപടിയായി പറഞ്ഞു. സെപ്റ്റംബര് 9 നായിരുന്നു വിദ്യുലേഖ രാമന്റെയും ഫിറ്റ്നസ് വിദഗ്ദ്ധനായ സഞ്ജയിനെ വിവാഹം.